text: L'hora de llegir: La escola secreta de la Nasrin
  La escola secreta de la Nasrin
  El llibre és de Jeanette Winter i ens conta la història de Nasrin, una nena que viu a l'Afganistan quan els talibans pugen al poder. Amb el govern dels talibans les nenes no poden escolaritzar-se. Després de veure la seva família destruïda, la seva àvia decideix portar-la a una escola secreta, on van altres nenes com ella i on podrà descobrir un nou món ple coneixements i compartir-los amb altres companyes.
  Un llibre molt interessant que ens ajuda a obrir els ulls sobre la situació discriminatòria de les nenes i les dones en alguns països. Un llibre que denuncia una trista realitat actual.
  Hem treballat aquest llibre al Cicle Superior de Primària a l'hora de biblioteca. Abans de començar la lectura ens hem situat. Amb el programa Google Earth hem anat a buscar el país, la ciutat d'Herat, que és on passa la històriai, n'hem observat les característiques de la seva geografia i hem explicat una mica la situació política actual de la zona.
  Jeanette Winter és també autora de La bibliotecària de Bâssora, llibre també molt recomanable
  Publicat per Cicle superior a 18:25
  Etiquetes de comentaris: Afganistan, ccivilitzacions i cultures, discriminació, drets de la dona, drets dels infants, educació